སྤྲོས་བརྗོད་ཀྱི་ཐབས་ལམ་བརྒྱུད་ནས་དོན་དག་གང་དང་གང་ཞིག་མཚམས་སྦྱོར་བྱེད་སྐབས།བརྗོད་བྱ་དོན་དག་རིལ་པོ་གཅིག་ལས་གང་ཞིག་ལ་སྔོན་ལ་བརྗོད་པ་དང་།གང་ཞིག་བར་ནས་བརྗོད་པ།གང་ཞིག་མཇུག་ཏུ་བརྗོད་པ་ལ་གོ་རིམ་ཞིག་ཡོད་དགོས་དེ།གལ་སྲིད་སྔ་ཕྱི་ཡོངས་སུ་འཁྲུགས་པ་ན་བརྗོད་བྱའི་དོན་ཡང་འཁྲུགས་སྲིད་པས།ཀློག་པ་པོའི་ཡིད་ལ་ཅི་ཡང་ངེས་མི་སྲིད།དོན་དག་གང་ཞིག་སྤྲོས་བརྗོད་ཀྱི་ངོ་སྤྲོད་བྱེད་ལུགས་ལ་ནང་གསེས་སུ་དབྱེ་ན་བཞི་ཡོད་དེ།རིམ་བརྗོད།ལྡོག་བརྗོད།གསབ་བརྗོད།མཉམ་བརྗོད་རྣམས་སོ།།